གཞན་ཡང་ཞིབ་འཇུག་མང་པོ་རུ་སློབ་གསོ་སྔ་ཙམ་མྱངས་པས་བསླབ་འབྲས་སྐྱོ་རུ་འགྱུར་སྲིད་པ་ར་སྤྲད་ཡོད།ཧྥོལ་རེ་རྡ་བྱང་མའི་སློབ་ཆེནགྱི་སེམས་ཁམས་རིག་པའི་སློབ་དཔོན་རེ་བྷ་ཁ་མར་ཁོན་གྱིས་སློབ་སྔོན་སློབ་གསོ་མྱངས་པའི་བྱིས་པ་༣༤༣ལ་ཞིབ་འཇུག་བགྱིས་པར།དེའི་ཁྲོད་ཀྱི་འཛིན་གྲྭ་ལ་ལས་བསླབ་འབྲས་གནད་དུ་བཟུང་བ་དང་།ལ་ལས་བྱིས་པའི་རང་རྟོག་གི་སློབ་སྦྱོང་ལ་སྐུལ་མ་བྱས་ལ།ཡང་ལ་ལས་དེ་གཉིས་ཟུང་ཏུ་སྦྲེལ་ཡོད་པ་རེད།དེ་ལྟར་ལོ་ཁ་ཤས་རྗེས་སུ་ཁོ་མོས་ལོ་རིམ་གསུམ་པ་དང་བཞི་བར་བསླེབས་ཡོད་པའི་སློབ་མ་འདི་དག་གི་བསླབ་འབྲས་ལ་བལྟས་དུས།སློབ་མ་དེ་དག་གིས་ལོ་རིམ་བཞི་བའི་བསླབ་གཞི་མཇུག་སྒྲིལ་རྗེས་བསླབ་འབྲས་གནད་དུ་བཟུང་ཞིང་དགེ་རྒན་གྱི་སློབ་ཁྲིད་གཙོ་བོར་བཟུང་བའི་སློབ་མ་ཚོའི་བསླབ་འབྲས་ནི་རྩེད་འཇོའི་གོ་རིམ་ཁྲོད་རང་རྟོག་གིས་སློབ་སྦྱོང་བྱས་པའི་སློབ་མ་ལས་ཞན་པར་གྱུར་ཡོད་པ་རེད།དེས་ཕྱིར་མར་ཁོན་ལགས་ཀྱིས་སློབ་སྔོན་སློབ་གསོའི་སྐབས་སུ་བྱིས་པར་གཟབ་ནན་གྱི་སློབ་སྦྱོང་གི་བརྒྱུད་རིམ་མྱོང་དུ་སྐུལ་བ་ནི་སློབ་མ་མང་ཤོས་ཀྱི་འཚར་ལོང་གི་གོ་རིམ་དང་བསྡུར་ན་སྔ་དྲགས་ཡོད་པ་དང་།འདི་ལྟ་བུའི་སྔ་དྲགས་པའི་སློབ་སྔོན་སློབ་གསོའི་བརྒྱུད་རིམ་གྱིས་བྱིས་པའི་གོང་འཕེལ་ལ་བར་ཆད་བཟོ་སྲིད་ཅེས་བྲིས་ཡོད།